title: 2007/210/ES: Sklep Sveta z dne 19. marca 2007 o podpisu in začasni uporabi Sporazuma med Evropsko skupnostjo in Vlado Malezije o nekaterih vidikih zračnih prevozov

text:
               4.4.2007

               SL

               Uradni list Evropske unije

               L 94/26

         SKLEP SVETA
   z dne 19. marca 2007
   o podpisu in začasni uporabi Sporazuma med Evropsko skupnostjo in Vlado Malezije o nekaterih vidikih zračnih prevozov
   (2007/210/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je dne 5. junija 2003 pooblastil Komisijo, da začne pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom Skupnosti.

               (2)

               Komisija je v imenu Skupnosti v pogajanjih dosegla sporazum z Vlado Malezije o nekaterih vidikih zračnega prevoza v skladu z mehanizmi in smernicami iz Priloge k Sklepu Sveta, ki pooblašča Komisijo, da začne pogajanja s tretjimi državami o zamenjavi nekaterih določb v obstoječih dvostranskih sporazumih s sporazumom Skupnosti.

               (3)

               Sporazum, ki ga je s pogajanji dosegla Komisija, bi bilo treba s pridržkom njegove kasnejše sklenitve podpisati in začasno uporabljati –

         SKLENIL:
   Člen 1
   Podpis Sporazuma med Evropsko skupnostjo in Vlado Malezije o nekaterih vidikih zračnih prevozov se odobri v imenu Skupnosti, s pridržkom sklepa Sveta o njegovi sklenitvi.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Skupnosti podpiše(-jo) Sporazum s pridržkom njegove sklenitve.
   Člen 3
   Do začetka veljavnosti Sporazuma se le-ta začasno uporablja od prvega dne prvega meseca po dnevu, ko se pogodbenici medsebojno uradno obvestita o zaključku za ta namen potrebnih postopkov.
   Člen 4
   Predsednik Sveta je pooblaščen, da pošlje uradno obvestilo iz člena 9(2) Sporazuma.

      V Bruslju, 19. marca 2007

            Za Svet

            Predsednik

         Horst SEEHOFER

    ---documentbreak---

               4.4.2007

               SL

               Uradni list Evropske unije

               L 94/28

         SPORAZUM
   med Evropsko skupnostjo in Vlado Malezije o nekaterih vidikih zračnih prevozov
   EVROPSKA SKUPNOST
   na eni strani, in
   VLADA MALEZIJE (v nadaljnjem besedilu Malezija)
   na drugi strani
   (v nadaljnjem besedilu „pogodbenici“)
   STA SE –
   OB PRIZNAVANJU, da je treba nekatere določbe dvostranskih sporazumov o zračnih prevozih med državami članicami Evropske skupnosti in Malezijo, ki so v nasprotju z zakonodajo Evropske skupnosti, uskladiti s to zakonodajo zaradi vzpostavitve trdne pravne podlage za zračne prevoze med Evropsko skupnostjo in Malezijo ter ohranitve stalnosti takih zračnih prevozov,
   OB UGOTOVITVI, da ima Evropska skupnost izključno pristojnost v zvezi z več vidiki, ki so lahko vključeni v dvostranske sporazume o zračnih prevozih med državami članicami Evropske skupnosti in tretjimi državami,
   OB UGOTOVITVI, da imajo po zakonodaji Evropske skupnosti letalski prevozniki Skupnosti s sedežem v državi članici pravico do nediskriminatornega dostopa do zračnih poti med državami članicami Evropske skupnosti in tretjimi državami,
   OB UPOŠTEVANJU sporazumov med Evropsko skupnostjo in nekaterimi tretjimi državami, ki državljanom teh tretjih držav omogočajo, da pridobijo lastništvo v letalskih prevoznikih, ki so licencirani v skladu z zakonodajo Evropske skupnosti,
   OB UGOTOVITVI, da letalski prevozniki po zakonodaji Evropske skupnosti načeloma ne smejo skleniti sporazumov, ki bi lahko vplivali na trgovino med državami članicami Evropske skupnosti in katerih cilj ali posledica bi bilo preprečevanje, omejevanje ali izkrivljanje konkurence,
   OB PRIZNAVANJU, da določbe v dvostranskih sporazumih o zračnih prevozih, sklenjenih med državami članicami Evropske skupnosti in Malezijo, ki (i) zahtevajo ali spodbujajo sklepanje sporazumov med podjetji, sklepe podjetniških združenj ali usklajena ravnanja, ki preprečujejo, izkrivljajo ali omejujejo konkurenco med letalskimi prevozniki na ustreznih zračnih poteh; ali (ii) krepijo učinke takih sporazumov, sklepov ali usklajenih ravnanj; ali (iii) prenašajo na letalske prevoznike ali druge zasebne gospodarske operatorje odgovornost za sprejemanje ukrepov, ki preprečujejo, izkrivljajo ali omejujejo konkurenco med letalskimi prevozniki na ustreznih zračnih poteh, lahko onemogočijo učinkovito izvajanje pravil o konkurenci, ki se uporabljajo za podjetja,
   OB UGOTOVITVI, da Evropska skupnost v okviru teh pogajanj nima namena povečati skupnega obsega zračnih prevozov med Evropsko skupnostjo in Malezijo, vplivati na ravnovesje med letalskimi prevozniki Skupnosti in letalskimi prevozniki Malezije ali se pogajati za spremembe določb obstoječih dvostranskih sporazumov o zračnih prevozih v zvezi s prometnimi pravicami –
   DOGOVORILI O NASLEDNJEM:
   Člen 1
   Splošne določbe
   1.   V tem sporazumu „države članice“ pomenijo države članice Evropske skupnosti.
   2.   Sklicevanja v posameznem sporazumu, navedenem v Prilogi I na državljane države članice, ki je pogodbenica slednjega sporazuma, se razumejo kot sklicevanja na državljane držav članic Evropske skupnosti.
   3.   Sklicevanja v posameznem sporazumu, navedenem v Prilogi I, na letalske prevoznike ali letalske družbe države članice, ki je pogodbenica slednjega sporazuma, se razumejo kot sklicevanja na letalske prevoznike ali letalske družbe, ki jih določi navedena država članica.
   Člen 2
   Določitev s strani države članice
   1.   Določbe iz odstavkov 2 in 3 tega člena nadomestijo ustrezne določbe v členih, ki so navedeni v Prilogi II(a) in (b), o določitvi letalskega prevoznika s strani zadevne države članice, njegovih pooblastil in dovoljenj, ki jih prizna Malezija, in zavrnitvi, preklicu, začasnem odvzemu ali omejitvi pooblastil ali dovoljenj letalskega prevoznika.
   2.   Ob prejemu določitve s strani države članice, Malezija prizna ustrezna pooblastila in dovoljenja z najmanjšo postopkovno zamudo, pod pogojem, da:

               (i)

               ima letalski prevoznik sedež v skladu s Pogodbo o ustanovitvi Evropske skupnosti na ozemlju države članice, ki ga je določila, in ima veljavno operativno licenco v skladu z zakonodajo Evropske skupnosti; in

               (ii)

               država članica, ki je pristojna za izdajo spričevala letalskega prevoznika, izvaja in vzdržuje učinkovit predpisani nadzor letalskega prevoznika in je ustrezni letalski organ v določitvi jasno opredeljen; in

               (iii)

               ima letalski prevoznik glavni poslovodni sedež na ozemlju države članice, ki mu je izdala veljavno operativno licenco; ter

               (iv)

               je letalski prevoznik neposredno v lasti ali je njegov večinski lastnik država članica in/ali državljani države članice in/ali drugih držav, ki so navedene v Prilogi III in/ali državljanov teh drugih držav, in da izvajajo te države in/ali ti državljani učinkovit nadzor.

         3.   Malezija lahko zavrne, prekliče, začasno odvzame ali omeji pooblastila ali dovoljenja letalskega prevoznika, ki ga je določila država članica, če:

               (i)

               letalski prevoznik nima v skladu s Pogodbo o ustanovitvi Evropske skupnosti sedeža na ozemlju države članice, ki ga je določila, ali nima veljavne operativne licence v skladu z zakonodajo Evropske skupnosti; ali

               (ii)

               država članica, ki je pristojna za izdajo spričevala letalskega prevoznika, ne izvaja ali ne vzdržuje učinkovitega predpisanega nadzora letalskega prevoznika, ali ustrezni letalski organ v določitvi ni jasno opredeljen; ali

               (iii)

               letalski prevoznik ni neposredno v lasti ali njegov večinski lastnik ni država članica in/ali državljani države članice in/ali drugih držav, ki so navedene v Prilogi III in/ali državljani teh drugih držav, in da te države in/ali ti državljani nimajo učinkovitega nadzora; ali

               (iv)

               letalski prevoznik že ima dovoljenje za opravljanje prometa na podlagi dvostranskega sporazuma med Malezijo in drugo državo članico in lahko Malezija dokaže, da bi se z izvajanjem prometnih pravic iz tega sporazuma na progi, ki vključuje kraj v navedeni drugi državi članici, izognil omejitvam v zvezi s prometnimi pravicami, ki jih določa navedeni drugi sporazum; ali

               (v)

               ima določeni letalski prevoznik spričevalo letalskega prevoznika, ki ga je izdala država članica, in ni veljavnega dvostranskega sporazuma o zračnem prevozu med Malezijo in to državo članico ter je ta država članica zavrnila prometne pravice letalskim prevoznikom, ki jih je določila Malezija.

         Pri izvajanju svoje pravice iz tega odstavka Malezija ne diskriminira med letalskimi prevozniki Skupnosti na podlagi državne pripadnosti.
   Člen 3
   Varnost
   1.   Določbe iz odstavka 2 tega člena dopolnjujejo ustrezne določbe členov navedenih v Prilogi II(c).
   2.   Kjer država članica (prva država članica) določi letalskega prevoznika, katerega predpisani nadzor izvaja in vzdržuje druga država članica, se pravice Malezije v skladu z varnostnimi predpisi iz sporazuma med prvo državo članico, ki je določila letalskega prevoznika, in Malezijo uporabljajo na enak način za to drugo državo članico pri sprejemanju, izvajanju ali vzdrževanju varnostnih standardov in za dovoljenje za opravljanje prometa navedenega letalskega prevoznika.
   Člen 4
   Obdavčitev letalskega goriva
   1.   Določbe iz odstavka 2 tega člena dopolnjujejo ustrezne določbe členov, navedenih v Prilogi II(d).
   2.   Ne glede na kakršne koli druge nasprotne določbe nobena določba sporazumov iz Priloge II(d) ne preprečuje državi članici, da na nediskriminatorni podlagi uvede davke, prispevke, dajatve, pristojbine ali druge dajatve za gorivo, dobavljeno na njenem ozemlju za uporabo v zrakoplovu določenega letalskega prevoznika Malezije, ki opravlja promet med enim krajem na ozemlju te države članice in drugim krajem na ozemlju te države članice ali na ozemlju druge države članice.
   Člen 5
   Tarife za prevoz znotraj Evropske skupnosti
   1.   Določbe iz odstavka 2 tega člena dopolnjujejo ustrezne določbe členov, navedenih v Prilogi II(e).
   2.   Za tarife, ki jih zaračuna(-jo) letalski prevoznik(-i), določen(-i) s strani Malezije v skladu s sporazumom iz Priloge I, ki vsebuje določbo iz Priloge II(e), za prevoz, ki se v celoti opravi znotraj Evropske skupnosti, se uporablja zakonodaja Evropske skupnosti.
   Člen 6
   Skladnost s pravili o konkurenci
   1.   Ne glede na kakršne koli druge nasprotne določbe nobena določba v sporazumih, navedenih v Prilogi I ne (i) spodbuja sprejetja sporazumov med podjetji, sklepov podjetniških združenj ali usklajenega ravnanja, ki preprečujejo, izkrivljajo ali omejujejo konkurenčnost; ali (ii) krepi učinke takega sporazuma, sklepa ali usklajenega ravnanja; ali (iii) prenese na zasebne gospodarske subjekte odgovornost za ukrepe, ki preprečujejo, izkrivljajo ali omejujejo konkurenčnost.
   2.   Določbe v sporazumih, navedenih v Prilogi I, ki so neskladne z odstavkom 1 tega člena, se ne uporabljajo.
   Člen 7
   Priloge k Sporazumu
   Priloge k temu Sporazumu so njegov sestavni del.
   Člen 8
   Revizija ali sprememba
   Pogodbenici lahko ta sporazum kadar koli sporazumno revidirata ali spremenita.
   Člen 9
   Začetek veljavnosti in začasna uporaba
   1.   Ta sporazum začne veljati z dnem, ko se pogodbenici medsebojno pisno uradno obvestita, da so bili zaključeni notranji postopki, potrebni za začetek veljavnosti.
   2.   Ne glede na odstavek 1 se pogodbenici strinjata, da se ta sporazum začasno uporablja od prvega dne meseca, ki sledi dnevu, ko se pogodbenici medsebojno uradno obvestita o zaključku za ta namen potrebnih postopkov.
   3.   Sporazumi in drugi dogovori med državami članicami in Malezijo, ki na dan podpisa tega sporazuma še ne veljajo in se ne uporabljajo začasno, so navedeni v Prilogi I(b). Ta sporazum se za vse take sporazume in dogovore uporablja od začetka njihove veljavnosti ali začasne uporabe.
   Člen 10
   Prenehanje veljavnosti
   1.   V primeru prenehanja veljavnosti sporazuma iz Priloge I istočasno prenehajo veljati tudi vse določbe tega sporazuma, ki so povezane z zadevnim sporazumom iz Priloge I.
   2.   V primeru prenehanja veljavnosti vseh sporazumov iz Priloge I istočasno preneha veljati tudi ta sporazum.

      V POTRDITEV TEGA so spodaj podpisani pooblaščenci, ki so bili v ta namen ustrezno pooblaščeni, podpisali ta sporazum.
      V Bruslju, dvaindvajsetega marca leta dva tisoč sedem, sestavljeno v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in malezijskem (Bahasa Melayu) jeziku.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Kominità Ewropea
         Voor de Europese Gemeenschap
         W imieniu Wspólnoty Europejskiej
         Pela Communidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За правителството на Малайзия
         Por el Gobierno de Malasia
         Za vládu Malajsie
         For Malaysias regering
         Für die Regierung Malaysias
         Malaisia valitsuse nimel
         Για την Κυβέρνηση της Μαλαισίας
         For the Government of Malaysia
         Pour le gouvernement de la Malaisie
         Per il governo della Malaysia
         Malaizijas valdības vārdā
         Malaizijos Vyriausybės vardu
         Malaijzia Kormánya részéről
         Għall-Gvern tal-Malažja
         Voor de Regering van Maleisië
         W imieniu Rządu Malezji
         Pelo Governo da Malásia
         Pentru Guvernul Malaeziei
         Za vládu Malajzie
         Za Vlado Malezije
         Malesian hallituksen puolesta
         För Malaysias regering

   PRILOGA I
   Seznam sporazumov iz člena 1 tega sporazuma

               (a)

               Sporazumi o zračnih prevozih med Malezijo in državami članicami Evropske skupnosti, ki so na dan podpisa tega sporazuma sklenjeni, podpisani in/ali v začasni uporabi:

                           —

                           Sporazum med Avstrijsko zvezno vlado in Vlado Malezije o zračnem prevozu med njunima ozemljema in zunaj njunih ozemelj, podpisan v Kuala Lumpurju 22. novembra 1976, v nadaljnjem besedilu „Sporazum med Malezijo in Avstrijo“ v Prilogi II,
                           spremenjen z Memorandumom o soglasju, podpisanim na Dunaju 23. avgusta 1990,
                           nazadnje spremenjen z Verbalno noto, podpisano v Kuala Lumpurju 14. septembra 1994;

                           —

                           Sporazum med Vlado Kraljevine Belgije in Vlado Malezije o zračnem prevozu med njunima ozemljema in zunaj njunih ozemelj, podpisan v Kuala Lumpurju 26. februarja 1974, v nadaljnjem besedilu „Sporazum med Malezijo in Belgijo“ v Prilogi II,
                           spremenjen s Potrjenim zapisnikom, podpisanim v Bruslju 25. julija 1978,
                           nazadnje spremenjen s Potrjenim zapisnikom, podpisanim v Kuala Lumpurju 14. oktobra 1993;

                           —

                           Sporazum med Vlado Češkoslovaške socialistične republike in Vlado Malezije o zračnem prevozu med njunima ozemljema in zunaj njunih ozemelj, podpisan v Pragi 2. maja 1973, v nadaljnjem besedilu „Sporazum med Malezijo in Češko“ v Prilogi II,
                           upoštevati je treba tudi Memorandum o soglasju, podpisan v Pragi 2. maja 1973;

                           —

                           Sporazum med Vlado Kraljevine Danske in Vlado Malezije o zračnem prevozu med njunima ozemljema in zunaj njunih ozemelj, podpisan v Kuala Lumpurju 19. oktobra 1967, v nadaljnjem besedilu „Sporazum med Malezijo in Dansko“ v Prilogi II;

                           —

                           Osnutek Sporazuma o zračnem prevozu med Vlado Kraljevine Danske in Vlado Malezije, parafiran leta 1997 in 2002, v nadaljnjem besedilu „Osnutek Sporazuma med Malezijo in Dansko“ v Prilogi II;

                           —

                           Sporazum med Vlado Republike Finske in Vlado Malezije o zračnem prevozu med njunima ozemljema in zunaj njunih ozemelj, podpisan v Kuala Lumpurju 6. novembra 1997, v nadaljnjem besedilu „Sporazum med Malezijo in Finsko“ v Prilogi II;
                           upoštevati je treba tudi Memorandum o soglasju, podpisan v Kuala Lumpurju 15. septembra 1997;

                           —

                           Sporazum med Vlado Francoske republike in Vlado Malezije o zračnem prevozu, podpisan v Kuala Lumpurju 22. maja 1967, v nadaljnjem besedilu „Sporazum med Malezijo in Francijo“ v Prilogi II;

                           —

                           Sporazum med Zvezno republiko Nemčijo in Malezijo o zračnem prevozu med njunima ozemljema in zunaj njunih ozemelj, podpisan v Kuala Lumpurju 23. julija 1968, v nadaljnjem besedilu „Sporazum med Malezijo in Nemčijo“ v Prilogi II;

                           —

                           Sporazum med Vlado Republike Madžarske in Vlado Malezije o zračnem prevozu med njunima ozemljema in zunaj njunih ozemelj, podpisan v Kuala Lumpurju 19. februarja 1993, v nadaljnjem besedilu „Sporazum med Malezijo in Madžarsko“ v Prilogi II;

                           —

                           Sporazum med Vlado Irske in Vlado Malezije o zračnem prevozu, podpisan v Shannonu 17. februarja 1992, v nadaljnjem besedilu „Sporazum med Malezijo in Irsko“ v Prilogi II;

                           —

                           Sporazum med Vlado Malezije in Vlado Republike Italije o zračnem prevozu, podpisan v Kuala Lumpurju 23. marca 1995, v nadaljnjem besedilu „Sporazum med Malezijo in Italijo“ v Prilogi II,
                           upoštevati je treba tudi Zaupni memorandum o soglasju, podpisan v Rimu 30. novembra 1994,
                           spremenjen z Zaupnim memorandumom o soglasju, podpisanim v Kuala Lumpurju 18. julija 1997,
                           spremenjen s Potrjenim poročilom o razpravah med Malezijo in Italijo, podpisanim v Rimu 18. maja 2005,
                           nazadnje spremenjen z Memorandumom o soglasju, podpisanim v Londonu 18. julija 2006;

                           —

                           Sporazum o zračnem prevozu med Vlado Malezije in Vlado Velikega vojvodstva Luksemburg, parafiran v Kuala Lumpurju 19. julija 2002 kot Dodatek II k Zaupnemu memorandumu o soglasju, podpisanemu v Kuala Lumpurju 19. julija 2002; v nadaljnjem besedilu „Sporazum med Malezijo in Luksemburgom“ v Prilogi II;

                           —

                           Sporazum med Vlado Malte in Vlado Malezije o zračnem prevozu med njunima ozemljema in zunaj njunih ozemelj, podpisan v Maleziji 12. oktobra 1993, v nadaljnjem besedilu „Sporazum med Malezijo in Malto“ v Prilogi II,
                           upoštevati je treba tudi Memorandum o soglasju, podpisan v Valletti 28. februarja 1984;

                           —

                           Sporazum med Vlado Kraljevine Nizozemske in Vlado Malezije o zračnem prevozu med njunima ozemljema in zunaj njunih ozemelj, podpisan v Kuala Lumpurju 15. decembra 1966, v nadaljnjem besedilu „Sporazum med Malezijo in Nizozemsko“ v Prilogi II,
                           spremenjen z Izmenjavo diplomatskih not z dne 25. marca 1988,
                           spremenjen z Zaupnim memorandumom z dne 23. oktobra 1991,
                           spremenjen z Izmenjavo diplomatskih not, podpisano v Kuala Lumpurju 10. maja 1993,
                           nazadnje spremenjen z Zaupnim memorandumom o soglasju, priloženim kot Dodatek A k Potrjenemu zapisniku, podpisanemu v Kuala Lumpurju 19. septembra 1995,
                           nazadnje spremenjen z Izmenjavo diplomatskih not, podpisano v Kuala Lumpurju 23. maja 1996;

                           —

                           Sporazum med Vlado Ljudske republike Poljske in Vlado Malezije o civilnem zračnem prometu, podpisan v Kuala Lumpurju 24. marca 1975, v nadaljnjem besedilu „Sporazum med Malezijo in Poljsko“ v Prilogi II;
                           upoštevati je treba tudi Protokol k Sporazumu o civilnem zračnem prevozu med Vlado Ljudske republike Poljske in Vlado Malezije, podpisan v Kuala Lumpurju 5. julija 1974;

                           —

                           Sporazum med Vlado Malezije in Portugalsko republiko o zračnem prevozu med njunima ozemljema in zunaj njunih ozemelj, parafiran in priložen kot Dodatek II k Memorandumu o soglasju, podpisanemu v Kuala Lumpurju 19. maja 1998, v nadaljnjem besedilu „Sporazum med Malezijo in Portugalsko“ v Prilogi II;

                           —

                           Sporazum med Vlado Socialistične republike Romunije in Vlado Malezije, podpisan v Kuala Lumpurju 26. novembra 1982, v nadaljnjem besedilu „Sporazum Malezija – Romunija“ v Prilogi II;

                           —

                           Sporazum med Vlado Republike Slovenije in Vlado Malezije o zračnem prometu med njunima ozemljema in zunaj njunih ozemelj, podpisan v Ljubljani 28. oktobra 1997, v nadaljnjem besedilu „Sporazum med Malezijo in Slovenijo“ v Prilogi II;

                           —

                           Sporazum o zračnem prevozu med Vlado Španije in Vlado Malezije, podpisan v Kuala Lumpurju 23. marca 1993, v nadaljnjem besedilu „Sporazum med Malezijo in Španijo“ v Prilogi II;

                           —

                           Sporazum med Vlado Kraljevine Švedske in Vlado Malezije o zračnem prevozu med njunima ozemljema in zunaj njunih ozemelj, podpisan v Kuala Lumpurju 19. oktobra 1967, v nadaljnjem besedilu „Sporazum med Malezijo in Švedsko“ v Prilogi II;

                           —

                           Osnutek Sporazuma o zračnem prevozu med Vlado Kraljevine Švedske in Vlado Malezije, parafiran leta 1997 in 2002, v nadaljnjem besedilu „Osnutek Sporazuma med Malezijo in Švedsko“ v Prilogi II;

                           —

                           Sporazum med Vlado Združenega kraljestva Velike Britanije in Severne Irske ter Vlado Malezije o zračnem prevozu med njunima ozemljema in zunaj njunih ozemelj, podpisan v Londonu 24. maja 1973, v nadaljnjem besedilu „Sporazum med Malezijo in Združenim kraljestvom“ v Prilogi II,
                           spremenjen z Izmenjavo diplomatskih not, podpisano v Kuala Lumpurju 14. septembra 1993,
                           nazadnje spremenjen z Memorandumom o soglasju, podpisanim v Londonu 18. januarja 2006.

               (b)

               Sporazumi o zračnem prevozu in drugi dogovori, parafirani ali podpisani med Malezijo in državami članicami Evropske skupnosti, ki na dan podpisa tega sporazuma še niso začeli veljati in niso v začasni uporabi:

                           —

                           Sporazum med Ljudsko Republiko Bolgarijo in Vlado Malezije o zračnem prevozu med njunima ozemljema in zunaj njunih ozemelj, parafiran v Sofiji 23. februarja 1984, v nadaljnjem besedilu „Sporazum med Malezijo in Bolgarijo“ v Prilogi II; upoštevati je treba tudi Zaupni memorandum o soglasju, podpisanem v Kuala Lumpurju 2. oktobra 1991;

                           —

                           Osnutek Memoranduma o soglasju, priložen kot Dodatek 1 k Potrjenemu poročilu, podpisanemu v Kuala Lumpurju 15. decembra 2004, ki spreminja Sporazum med Malezijo in Združenim kraljestvom.

         PRILOGA II
   Seznam členov v sporazumih iz Priloge I in iz členov 2 do 6 tega sporazuma

               (a)

               Določitev s strani države članice:

                           —

                           člen 3(1–3) Sporazuma med Malezijo in Avstrijo,

                           —

                           člen 2 Sporazuma med Malezijo in Belgijo,

                           —

                           člen 3(1–3) Sporazuma med Malezijo in Bolgarijo,

                           —

                           člen 3(1–3) Sporazuma med Malezijo in Češko,

                           —

                           člen II Sporazuma med Malezijo in Dansko,

                           —

                           člen 3 Osnutka sporazuma med Malezijo in Dansko,

                           —

                           člen 3(1–3) Sporazuma med Malezijo in Francijo,

                           —

                           člen 3(1–3) Sporazuma med Malezijo in Nemčijo,

                           —

                           člen 3 Sporazuma med Malezijo in Finsko,

                           —

                           člen 3(1–3) Sporazuma med Malezijo in Madžarsko,

                           —

                           člen 3(1–2) Sporazuma med Malezijo in Irsko,

                           —

                           člen 4 Sporazuma med Malezijo in Italijo,

                           —

                           člen 3 Sporazuma med Malezijo in Malto,

                           —

                           člen 3(1–3) Sporazuma med Malezijo in Nizozemsko,

                           —

                           člen 3 Sporazuma med Malezijo in Poljsko,

                           —

                           člen 3(1–3) Sporazuma med Malezijo in Portugalsko,

                           —

                           člen 3(1–3) Sporazuma med Malezijo in Romunijo,

                           —

                           člen 3(1–3) Sporazuma med Malezijo in Slovenijo,

                           —

                           člen 3 Sporazuma med Malezijo in Španijo,

                           —

                           člen II Sporazuma med Malezijo in Švedsko,

                           —

                           člen 3 Osnutka sporazuma med Malezijo in Švedsko,

                           —

                           člen 3(1–3) Sporazuma med Malezijo in Združenim kraljestvom.

               (b)

               Zavrnitev, preklic, začasni odvzem ali omejitev pooblastil ali dovoljenj:

                           —

                           člen 3(4–7) Sporazuma med Malezijo in Avstrijo,

                           —

                           člen 3 Sporazuma med Malezijo in Belgijo,

                           —

                           člen 3(4–6) Sporazuma med Malezijo in Bolgarijo,

                           —

                           člen 3(4–6) Sporazuma med Malezijo in Češko,

                           —

                           člen III Sporazuma med Malezijo in Dansko,

                           —

                           člen 4 Osnutka sporazuma med Malezijo in Dansko,

                           —

                           člen 4 Sporazuma med Malezijo in Finsko,

                           —

                           člen 3(4–6) Sporazuma med Malezijo in Francijo,

                           —

                           člen 3(4–6) Sporazuma med Malezijo in Nemčijo,

                           —

                           člen 3(4–6) Sporazuma med Malezijo in Madžarsko,

                           —

                           člen 3(3–6) Sporazuma med Malezijo in Irsko,

                           —

                           člen 5 Sporazuma med Malezijo in Italijo,

                           —

                           člen 4 Sporazuma med Malezijo in Malto,

                           —

                           člen 3(4–6) Sporazuma med Malezijo in Nizozemsko,

                           —

                           člen 4 Sporazuma med Malezijo in Poljsko,

                           —

                           člen 3(4–6) Sporazuma med Malezijo in Portugalsko,

                           —

                           člen 3(4–6) Sporazuma med Malezijo in Romunijo,

                           —

                           člen 3(4–6) Sporazuma med Malezijo in Slovenijo,

                           —

                           člen 4 Sporazuma med Malezijo in Španijo,

                           —

                           člen III Sporazuma med Malezijo in Švedsko,

                           —

                           člen 4 Osnutka sporazuma med Malezijo in Švedsko,

                           —

                           člen 3(4–6) Sporazuma med Malezijo in Združenim kraljestvom.

               (c)

               Varnost:

                           —

                           člen 7 Sporazuma med Malezijo in Belgijo,

                           —

                           člen 15 Osnutka sporazuma med Malezijo in Dansko,

                           —

                           člen 9 Sporazuma med Malezijo in Madžarsko,

                           —

                           člen 10 Sporazuma med Malezijo in Italijo,

                           —

                           člen 6 Sporazuma med Malezijo in Luksemburgom,

                           —

                           člen 11 Sporazuma med Malezijo in Portugalsko,

                           —

                           člen 7 Sporazuma med Malezijo in Romunijo,

                           —

                           člen 11 Sporazuma med Malezijo in Španijo,

                           —

                           člen 15 Osnutka sporazuma med Malezijo in Švedsko,

                           —

                           člen 9A Sporazuma med Malezijo in Združenim kraljestvom.

               (d)

               Obdavčitev letalskega goriva:

                           —

                           člen 4 Sporazuma med Malezijo in Avstrijo,

                           —

                           člen 4 Sporazuma med Malezijo in Belgijo,

                           —

                           člen 4 Sporazuma med Malezijo in Bolgarijo,

                           —

                           člen 4 Sporazuma med Malezijo in Češko,

                           —

                           člen IV Sporazuma med Malezijo in Dansko,

                           —

                           člen 6 Osnutka sporazuma med Malezijo in Dansko,

                           —

                           člen 5 Sporazuma med Malezijo in Finsko,

                           —

                           člen 4 Sporazuma med Malezijo in Francijo,

                           —

                           člen 4 Sporazuma med Malezijo in Nemčijo,

                           —

                           člen 4 Sporazuma med Malezijo in Madžarsko,

                           —

                           člen 11 Sporazuma med Malezijo in Irsko,

                           —

                           člen 6 Sporazuma med Malezijo in Italijo,

                           —

                           člen 9 Sporazuma med Malezijo in Luksemburgom,

                           —

                           člen 5 Sporazuma med Malezijo in Malto,

                           —

                           člen 4 Sporazuma med Malezijo in Nizozemsko,

                           —

                           člen 6 Sporazuma med Malezijo in Poljsko,

                           —

                           člen 4 Sporazuma med Malezijo in Portugalsko,

                           —

                           člen 4 Sporazuma med Malezijo in Romunijo,

                           —

                           člen 4 Sporazuma med Malezijo in Slovenijo,

                           —

                           člen 5 Sporazuma med Malezijo in Španijo,

                           —

                           člen IV Sporazuma med Malezijo in Švedsko,

                           —

                           člen 6 Osnutka sporazuma med Malezijo in Švedsko,

                           —

                           člen 4 Sporazuma med Malezijo in Združenim kraljestvom.

               (e)

               Tarife za prevoz znotraj Evropske skupnosti:

                           —

                           člen 7 Sporazuma med Malezijo in Avstrijo,

                           —

                           člen 10 Sporazuma med Malezijo in Belgijo,

                           —

                           člen 8 Sporazuma med Malezijo in Bolgarijo,

                           —

                           člen 7 Sporazuma med Malezijo in Češko,

                           —

                           člen VII Sporazuma med Malezijo in Dansko,

                           —

                           člen 11 Osnutka sporazuma med Malezijo in Dansko,

                           —

                           člen 10 Sporazuma med Malezijo in Finsko,

                           —

                           člen 7 Sporazuma med Malezijo in Francijo,

                           —

                           člen 7 Sporazuma med Malezijo in Nemčijo,

                           —

                           člen 7 Sporazuma med Malezijo in Španijo,

                           —

                           člen 8 Sporazuma med Malezijo in Madžarsko,

                           —

                           člen 6 Sporazuma med Malezijo in Irsko,

                           —

                           člen 8 Sporazuma med Malezijo in Italijo,

                           —

                           člen 11 Sporazuma med Malezijo in Luksemburgom,

                           —

                           člen 10 Sporazuma med Malezijo in Malto,

                           —

                           člen 7 Sporazuma med Malezijo in Nizozemsko,

                           —

                           člen 10 Sporazuma med Malezijo in Poljsko,

                           —

                           člen 9 Sporazuma med Malezijo in Portugalsko,

                           —

                           člen 9 Sporazuma med Malezijo in Romunijo,

                           —

                           člen 8 Sporazuma med Malezijo in Slovenijo,

                           —

                           člen VII Sporazuma med Malezijo in Švedsko,

                           —

                           člen 11 Osnutka sporazuma med Malezijo in Švedsko,

                           —

                           člen 7 Sporazuma med Malezijo in Združenim kraljestvom.

         PRILOGA III
   Seznam drugih držav iz člena 2 tega sporazuma

               (a)

               Republika Islandija (v skladu s Sporazumom o Evropskem gospodarskem prostoru);

               (b)

               Kneževina Lihtenštajn (v skladu s Sporazumom o Evropskem gospodarskem prostoru);

               (c)

               Kraljevina Norveška (v skladu s Sporazumom o Evropskem gospodarskem prostoru);

               (d)

               Švicarska konfederacija (v skladu s Sporazumom med Evropsko skupnostjo in Švicarsko konfederacijo o zračnem prevozu).


title: Sklep Sveta z dne 27. septembra 2001 o pooblastilu Komisiji, da sklene dva sporazuma o sodelovanju med Evropsko skupnostjo za atomsko energijo in Vlado Ruske federacije na področju jedrske varnosti in nadzorovane jedrske fuzije

text:
Pomembno pravno obvestilo

|

32001D0761

Uradni list L 287 , 31/10/2001 str. 0021 - 0022

		Sklep Svetaz dne 27. septembra 2001o pooblastilu Komisiji, da sklene dva sporazuma o sodelovanju med Evropsko skupnostjo za atomsko energijo in Vlado Ruske federacije na področju jedrske varnosti in nadzorovane jedrske fuzije(2001/761/Euratom)SVET EVROPSKE UNIJE JEob upoštevanju Pogodbe o ustanovitvi Evropske skupnosti za atomsko energijo in zlasti člena101 (2) Pogodbe,ob upoštevanju Sporazuma o partnerstvu in sodelovanju med Evropskimi skupnostmi in njihovimi državami članicami na eni strani ter Rusko federacijo na drugi [1], ki je začel veljati 1. decembra 1997 in katerega namen je vzpostaviti tesno sodelovanje na jedrskem področju, med drugim z izvajanjem dveh sporazumov o jedrski varnosti in o termonuklearni fuziji,ob upoštevanju predloga Komisije,ker:(1) je v skladu z direktivami Sveta, sprejetimi v njegovem sklepu z dne 17. januarja 1991, Komisija zaključila pogajanja o dveh sporazumih o jedrski varnosti in o termonuklearni fuziji med Evropsko skupnostjo za atomsko energijo in Rusko federacijo;(2) je Komisijo treba pooblastiti za sklenitev sporazumov;(3) je Svet na predlog Komisije 22. decembra 1994 potrdil sporazuma. Zaradi kasnejših dogodkov pa je treba sporazuma revidirati in posodobiti. Zato je treba sklep Sveta z dne 22. decembra 1994 razveljaviti;(4) je Svet 22. decembra 1998 sprejel Sklep 1999/64/Euratom o Petem okvirnem programu Evropske skupnosti za atomsko energijo za področje raziskav in usposabljanja (1998 do 2002) [2], ki kot ključno dejavnost obsega nadzorovano termonuklearno fuzijo;(5) je Svet s svojim sklepom 1999/175/Euratom z dne 25. januarja 1999 sprejel program raziskav in usposabljanja (Euroatom) na področju jedrske energije za obdobje od 1998 do 2002 [3],SKLENIL:Člen 1S tem se pooblašča Komisijo, da sklene naslednja dva sporazuma z Rusko federacijo: Sporazum o sodelovanju med Evropsko skupnostjo za atomsko energijo in Vlado Ruske federacije na področju jedrske varnosti in Sporazum o sodelovanju med Evropsko skupnostjo za atomsko energijo in Vlado Ruske federacije na področju nadzorovane jedrske fuzije.Besedilo teh sporazumov je priloženo temu sklepu [4].Člen 2Sklep Sveta z dne 22. decembra 1994 se razveljavi in nadomesti s tem sklepom.V Bruslju, 27. septembra 2001Za SvetPredsednikR. Landuyt[1] UL L 327, 28.11.1997, str 3.[2] UL L 26, 1.2.1999, str. 34.[3] UL l 64, 12.3.1999, str. 142.[4] UL L 287, 31.10.2001, str. 23.--------------------------------------------------


title: 2007/241/ES: Sklep Sveta z dne 27. marca 2007 o sklenitvi Sporazuma o znanstvenem in tehnološkem sodelovanju med Evropsko skupnostjo in Vlado Republike Koreje

text:
               24.4.2007

               SL

               Uradni list Evropske unije

               L 106/43

         SKLEP SVETA
   z dne 27. marca 2007
   o sklenitvi Sporazuma o znanstvenem in tehnološkem sodelovanju med Evropsko skupnostjo in Vlado Republike Koreje
   (2007/241/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti ter zlasti člena 170 v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Sporazum o znanstvenem in tehnološkem sodelovanju med Evropsko skupnostjo in Vlado Republike Koreje je bil podpisan v imenu Skupnosti dne 22. novembra 2006 ob upoštevanju njegove morebitne poznejše sklenitve v skladu s Sklepom Sveta o podpisu Sporazuma o znanstvenem in tehnološkem sodelovanju med Evropsko skupnostjo in Vlado Republike Koreje (2).

               (2)

               Ta sporazum je treba odobriti –

         SKLENIL:
   Člen 1
   Sporazum o znanstvenem in tehnološkem sodelovanju med Evropsko skupnostjo in Vlado Republike Koreje se odobri v imenu Skupnosti.
   Besedilo Sporazuma je priloženo temu sklepu (3).
   Člen 2
   Predsednik Sveta v imenu Skupnosti poda uradno obvestilo iz člena 12(1) Sporazuma (4).

      V Bruslju, 27. marca 2007

            Za Svet

            Predsednik

         P. STEINBRÜCK

      (1)  Mnenje z dne 1. februarja 2007 (še ni objavljeno v Uradnem listu).

      (2)  Glej stran 44 tega Uradnega lista.

      (3)  Glej stran 44 tega Uradnega lista.

      (4)  Datum začetka veljavnosti Sporazuma bo objavil Generalni sekretariat Sveta v Uradnem listu Evropske unije.
    ---documentbreak---

               24.4.2007

               SL

               Uradni list Evropske unije

               L 106/44

         SPORAZUM
   o znanstvenem in tehnološkem sodelovanju med Evropsko skupnostjo in Vlado Republike Koreje
   EVROPSKA SKUPNOST
   (v nadaljnjem besedilu „Skupnost“) in
   VLADA REPUBLIKE KOREJE
   (v nadaljnjem besedilu „Koreja“)
   (v nadaljnjem besedilu „pogodbenici“) STA SE –
   OB UPOŠTEVANJU dejstva, da Skupnost in Koreja izvajata raziskave, tehnološki razvoj in predstavitvene dejavnosti na številnih področjih v skupnem interesu, ter zavedajoč se hitrega širjenja znanstvenih spoznanj in njihovega pozitivnega prispevka pri spodbujanju dvostranskega in mednarodnega sodelovanja,
   V ŽELJI, da razširita področje uporabe znanstvenega in tehnološkega sodelovanja na številnih področjih v skupnem interesu z oblikovanjem produktivnega partnerstva v miroljubne namene in obojestransko korist,
   OB UGOTOVITVI, da bosta tako sodelovanje in uporaba rezultatov takega sodelovanja prispevala h gospodarskemu in družbenemu razvoju pogodbenic, in
   V ŽELJI, da vzpostavita uradni okvir za izvajanje splošnih dejavnosti sodelovanja, ki bodo okrepile sodelovanje na področju „znanosti in tehnologije“ med pogodbenicama –
   DOGOVORILI O NASLEDNJEM:
   Člen 1
   Namen in načela
   1.   Pogodbenici spodbujata, razvijata in omogočata dejavnosti sodelovanja na podlagi tega sporazuma na področjih znanosti in tehnologije v miroljubne namene v skladu s tem sporazumom ter zakoni in predpisi obeh pogodbenic.
   2.   Dejavnosti sodelovanja na podlagi tega sporazuma potekajo na podlagi naslednjih načel:

               (a)

               obojestranski in enakovredni prispevki in koristi;

               (b)

               vzajemni dostop do raziskovalnih in tehnološko-razvojnih programov, projektov in zmogljivosti vsake pogodbenice s strani gostujočih raziskovalcev druge pogodbenice;

               (c)

               pravočasna izmenjava informacij, ki bi lahko vplivale na dejavnosti sodelovanja;

               (d)

               spodbujanje družbe znanja v korist gospodarskega in družbenega razvoja pogodbenic; ter

               (e)

               varstvo pravic intelektualne lastnine v skladu s Prilogo II k temu sporazumu.

         Člen 2
   Opredelitve pojmov
   V tem sporazumu:

               1.

               „neposredne dejavnosti sodelovanja“ pomenijo dejavnosti sodelovanja med pogodbenicama;

               2.

               „posredne dejavnosti sodelovanja“ pomenijo dejavnosti med pravnimi subjekti s sedežem v Koreji in Skupnosti prek sodelovanja korejskih pravnih subjektov v okvirnem programu Skupnosti na podlagi člena 166 Pogodbe o ustanovitvi Evropske skupnosti (v nadaljnjem besedilu „okvirni program“) in vzajemnega sodelovanja pravnih subjektov s sedežem v Skupnosti v korejskih raziskovalnih programih ali projektih na področjih znanosti in tehnologije, podobnih tistim, ki jih zajema okvirni program;

               3.

               „dejavnosti sodelovanja“ vključujejo neposredne in posredne dejavnosti sodelovanja;

               4.

               „pravni subjekt“ pomeni vsako fizično ali pravno osebo, ustanovljeno v skladu z nacionalno zakonodajo v kraju ustanovitve ali v skladu z zakonodajo Skupnosti, ki ima pravno osebnost in ima v svojem imenu kakršne koli pravice in obveznosti.

         Člen 3
   Dejavnosti sodelovanja
   1.   Neposredne dejavnosti sodelovanja na podlagi tega Sporazuma lahko vključujejo:

               (a)

               različne oblike srečanj, vključno s srečanji strokovnjakov, za obravnavo in izmenjavo informacij o znanstvenih in tehnoloških temah splošne ali posebne narave ter opredelitev raziskovalnih in razvojnih projektov in programov, ki bi jih bilo mogoče izvesti na podlagi sodelovanja;

               (b)

               izmenjavo informacij o dejavnostih, politikah, praksah, zakonih in predpisih na področju raziskav in razvoja;

               (c)

               obiske in izmenjave znanstvenikov, strokovnega osebja in drugih strokovnjakov za splošne ali posebne teme;

               (d)

               izvajanje projektov in programov sodelovanja, o katerih lahko odloči Skupni odbor iz člena 6 v skladu z zadevnimi zakoni in predpisi pogodbenic; in

               (e)

               druge oblike dejavnosti na področjih znanosti in tehnologije, o katerih lahko odloči Skupni odbor iz člena 6 v skladu z zadevnimi zakoni in predpisi pogodbenic.

         2.   Za razvoj posrednih dejavnosti sodelovanja in ob upoštevanju prilog k temu sporazumu lahko vsak pravni subjekt s sedežem v Koreji ali Skupnosti sodeluje v raziskovalnih programih ali projektih, ki jih vodi druga pogodbenica in so odprti njenim pravnim subjektom, v skladu z zadevnimi zakoni in predpisi pogodbenic.
   Člen 4
   Postopki izvajanja
   1.   Pogodbenici se lahko dogovorita o izvajanju dogovorov, ki določajo podrobnosti in postopke dejavnosti sodelovanja na podlagi tega sporazuma.
   2.   Vsaka pogodbenica lahko prenese izvajanje znanstvenih in tehnoloških dejavnosti sodelovanja pogodbenic na posebne ustanove za neposredno izvajanje ali podporo znanstvenim in tehnološkim dejavnostim sodelovanja med pogodbenicama.
   3.   Znanstvene in tehnološke dejavnosti sodelovanja, ki ne temeljijo na posebnih sporazumih, ki sta jih spodbudili, razvili in omogočili pogodbenici ter ki so se začele in niso bile zaključene do datuma začetka veljavnosti tega sporazuma, se s tem datumom vključijo v ta sporazum.
   Člen 5
   Okrepitev sodelovanja
   1.   Vsaka pogodbenica si prizadeva, da se s pravnimi subjekti, ki izvajajo dejavnosti sodelovanja na podlagi tega sporazuma, dogovori o vseh morebitnih zmogljivostih, da bi olajšala delo in obiske raziskovalcev, ki sodelujejo v teh dejavnostih sodelovanja, ter o vstopu in izstopu materiala, podatkov in opreme, namenjenih uporabi v teh dejavnostih sodelovanja, na njeno ozemlje oziroma z njega.
   2.   V zvezi z dejavnostmi sodelovanja na podlagi tega sporazuma lahko pogodbenici dovolita, če je to ustrezno in v miroljubne namene, sodelovanje raziskovalcev in organizacij iz vseh sektorjev raziskovalne stroke, vključno z zasebnim sektorjem.
   Člen 6
   Skupni odbor
   1.   Usklajevanje in omogočanje dejavnosti sodelovanja na podlagi tega sporazuma v imenu Koreje izvajajo korejska ministrstva, pristojna za znanost in tehnologijo, v imenu Skupnosti pa službe Komisije Evropskih skupnosti (Generalni direktorat za znanost, raziskave in razvoj), ki delujejo kot izvršilni zastopniki.
   2.   Za zagotovitev učinkovitega izvajanja tega sporazuma izvršilni zastopniki ustanovijo Skupni odbor za znanstveno in tehnološko sodelovanje (v nadaljnjem besedilu „Skupni odbor“). Skupni odbor sestavljajo uradni predstavniki vsake pogodbenice, sopredsedujejo pa mu predstavniki obeh pogodbenic. Skupni odbor sporazumno sprejme svoj poslovnik.
   3.   Naloge Skupnega odbora so:

               1.

               izmenjava stališč in informacij o vprašanjih znanstvene in tehnološke politike;

               2.

               pregled in obravnava dejavnosti in dosežkov sodelovanja na podlagi tega sporazuma;

               3.

               izdelava priporočil za pogodbenici v zvezi z izvajanjem tega sporazuma, ki lahko vključujejo opredelitev in predloge dejavnosti sodelovanja na podlagi tega sporazuma ter spodbujanje njihovega izvajanja;

               4.

               priprava poročila za pogodbenici o stanju, dosežkih in učinkovitosti dejavnosti sodelovanja na podlagi tega sporazuma. To poročilo se pošlje Skupnemu odboru EU in Koreje, ustanovljenemu z Okvirnim sporazumom o trgovini in sodelovanju.

         4.   Odločitve Skupnega odbora se sprejemajo z medsebojnim soglasjem.
   5.   Stroške svojih udeležencev na sestankih Skupnega odbora, kot so potni stroški in stroški nastanitve, krijeta pogodbenici. Vse druge stroške, povezane s temi sestanki, krije pogodbenica gostiteljica.
   6.   Skupni odbor se sestaja izmenično v Koreji in Skupnosti, po možnosti letno, o datumu sestankov pa se pogodbenici medsebojno dogovorita.
   Člen 7
   Financiranje
   1.   Izvajanje tega sporazuma je odvisno od razpoložljivosti odobrenih sredstev ter veljavnih zakonov in predpisov vsake pogodbenice.
   2.   Stroški dejavnosti sodelovanja na podlagi tega sporazuma se krijejo, kakor se določi z medsebojnim soglasjem.
   3.   Kadar posebni programi sodelovanja ene pogodbenice zagotavljajo finančno podporo za udeležence iz druge pogodbenice, se za kakršne koli donacije in finančne ali druge prispevke iz ene pogodbenice za udeležence iz druge pogodbenice v podporo teh dejavnosti odobri oprostitev davkov in carin v skladu z ustreznimi zakoni in predpisi, ki veljajo na ozemljih pogodbenic v času, ko se take donacije in finančni ali drugi prispevki izplačajo.
   Člen 8
   Informacije in pravice intelektualne lastnine
   1.   Nelastniške znanstvene in tehnološke informacije, ki izhajajo iz neposrednih dejavnosti sodelovanja, lahko vsaka pogodbenica da na voljo javnosti po običajnih poteh in v skladu s svojimi splošnimi postopki.
   2.   Pravice intelektualne lastnine in druge lastninske pravice, ustvarjene ali uvedene med dejavnostmi sodelovanja na podlagi tega sporazuma, se obravnavajo v skladu z določbami Priloge II k temu sporazumu.
   Člen 9
   Teritorialna uporaba
   Ta sporazum se uporablja na eni strani za ozemlja, na katerih se uporablja Pogodba o ustanovitvi Evropske skupnosti, in pod pogoji, določenimi v navedeni pogodbi, ter na drugi strani na ozemlju Koreje. To ne preprečuje izvajanja dejavnosti sodelovanja na odprtem morju, v vesolju ali na ozemlju tretjih držav v skladu z mednarodnim pravom.
   Člen 10
   Reševanje sporov
   1.   Določbe tega sporazuma ne vplivajo na pravice in obveznosti obstoječih in/ali prihodnjih sporazumov o sodelovanju med pogodbenicama ali med vlado katere koli države članice Skupnosti in korejsko vlado.
   2.   Vsa vprašanja ali spore, povezane z razlago ali izvajanjem tega sporazuma, pogodbenici rešujeta s posvetovanjem.
   Člen 11
   Prilogi
   Priloga I (o pogojih za sodelovanje) in Priloga II (o pravicah intelektualne lastnine) sta sestavni del tega sporazuma.
   Člen 12
   Začetek veljavnosti in prenehanje
   1.   Ta sporazum začne veljati na dan, ko si pogodbenici izmenjata diplomatski noti, v katerih druga drugo obvestita, da so zaključeni njuni notranji postopki, potrebni za začetek veljavnosti tega sporazuma.
   2.   Ta sporazum velja pet let in ostane v veljavi tudi po tem, razen če ga ena ali druga pogodbenica ne odpove.
   3.   Po koncu začetnega petletnega obdobja ali kadar koli pozneje se ta sporazum lahko odpove s pisnim uradnim obvestilom drugi pogodbenici vsaj šest mesecev vnaprej.
   4.   Vsaka pogodbenica lahko vsakih pet let ovrednoti vpliv in dejavnosti tega sporazuma. Vsaka pogodbenica si prizadeva olajšati vrednotenje, ki ga izvaja druga pogodbenica, pogodbenica, ki izvaja vrednotenje, pa obvesti drugo pogodbenico o rezultatih vrednotenja.
   5.   Pogodbenici lahko sporazumno spremenita ta sporazum z izmenjavo diplomatskih not. Spremembe začnejo veljati po istem postopku, kot je naveden v odstavku 1, razen če se pogodbenici ne dogovorita drugače.
   6.   Prenehanje veljavnosti tega sporazuma ne vpliva na dejavnosti sodelovanja, ki so se začele na podlagi tega sporazuma in v času njegovega prenehanja še niso v celoti zaključene, ali na katere koli posebne pravice in obveznosti, ki so nastale v skladu s prilogama k temu sporazumu.

      V POTRDITEV TEGA so spodaj podpisani, ki sta jih Evropska skupnost in Vlada Republike Koreje za to pravilno pooblastili, podpisali ta sporazum.
      SESTAVLJENO v dveh izvodih v Bruslju, dne dvaindvajsetega novembra leta dva tisoč šest, v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem, švedskem in korejskem jeziku, pri čemer so vsa besedila enako verodostojna.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Kominità Ewropea
         Voor de Europese Gemeenschap
         W imieniu Wspólnoty Europejskiej
         Pela Communidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de la República de Corea
         Za vládu Korejské republiky
         For Republikken Koreas regering
         Für die Regierung der Republik Korea
         Korea Vabariigi Valitsuse nimel
         Για την Κυβέρνηση της Δημοκρατίας της Κορέας
         For the Government of the Republic of Korea
         Pour le gouvernement de la République de Corée
         Per il governo della Repubblica di Corea
         Korejas Republikas vārdā
         Korėjos Respublikos Vyriausybės vardu
         A Koreai Köztársaság kormánya részéről
         Għall-Gvern tar-Repubblíka tal-Korea
         Voor de Regering van de Republiek Korea
         W imieniu Rządu Republiki Korei
         Pelo Governo da República da Coreia
         Za vládu Kórejskej republiky
         Za Vlado Republike Koreje
         Korean tasavallan hallituksen puolesta
         På Republiken Koreas regerings vägnar

   PRILOGA I
   Pogoji za sodelovanje pravnih subjektov s sedežem v Evropski skupnosti in Koreji
   Če v okviru tega sporazuma pogodbenica sklene pogodbo s pravnim subjektom druge pogodbenice za posredno dejavnost sodelovanja, si druga pogodbenica na zahtevo prizadeva zagotoviti vsakršno primerno in izvedljivo pomoč, ki bi jo lahko prva pogodbenica potrebovala ali bi ji koristila pri tekočem izvajanju take pogodbe.
   1.   POGOJI ZA SODELOVANJE PRAVNIH SUBJEKTOV S SEDEŽEM V KOREJI V POSREDNIH DEJAVNOSTIH SODELOVANJA NA PODLAGI OKVIRNEGA RAZISKOVALNEGA PROGRAMA SKUPNOSTI (V NADALJNJEM BESEDILU „OKVIRNI PROGRAM“)

               (a)

               Pravni subjekti s sedežem v Koreji lahko sodelujejo v posrednih dejavnostih sodelovanja na podlagi okvirnega programa Evropske skupnosti za raziskave, tehnološki razvoj in predstavitvene dejavnosti ob upoštevanju pogojev in omejitev, določenih v Uredbi Evropskega parlamenta in Sveta o pravilih za udeležbo podjetij, raziskovalnih središč in univerz ter za razširjanje rezultatov raziskav za izvajanje okvirnega programa Evropske skupnosti.

               (b)

               Brez poseganja v odstavek (a) mora biti sodelovanje pravnih subjektov s sedežem v Koreji v posrednih dejavnostih sodelovanja na podlagi okvirnih programov v skladu s pravili.

         2.   POGOJI ZA SODELOVANJE PRAVNIH SUBJEKTOV S SEDEŽEM V EVROPSKI SKUPNOSTI V RAZISKOVALNIH PROGRAMIH IN PROJEKTIH KOREJE

               (a)

               Pravni subjekti s sedežem v Skupnosti lahko sodelujejo v raziskovalnih in razvojnih projektih ali programih, ki jih financira korejska vlada.

               (b)

               Pravni subjekti s sedežem v Skupnosti sodelujejo v raziskovalnih in razvojnih projektih ali programih Koreje v skladu z ustreznimi zakoni in predpisi Koreje ter ustreznimi pravili za sodelovanje v takih projektih ali programih.

         PRILOGA II
   Načela za podelitev pravic intelektualne lastnine
   1.   OPREDELITEV
   V tem sporazumu ima „intelektualna lastnina“ pomen, opredeljen v členu 2 Konvencije o ustanovitvi Svetovne organizacije za intelektualno lastnino, podpisane v Stockholmu 14. julija 1967.
   2.   PRAVICE INTELEKTUALNE LASTNINE POGODBENIC V NEPOSREDNIH DEJAVNOSTIH SODELOVANJA

               (a)

               Razen če se pogodbenici izrecno ne dogovorita drugače, se za pravice intelektualne lastnine, razen za avtorske pravice in povezane pravice, ki jih ustvarita pogodbenici med neposrednimi dejavnostmi sodelovanja na podlagi člena 3.1 tega sporazuma, uporabljajo naslednja pravila:

                           1.

                           Pogodbenica, ki ustvari intelektualno lastnino, ima popolno lastništvo. Če je bila intelektualna lastnina ustvarjena skupaj in zadevnega deleža dela posamezne pogodbenice ni mogoče določiti, imata pogodbenici skupno lastništvo intelektualne lastnine.

                           2.

                           Pogodbenica, ki je lastnica intelektualne lastnine, drugi pogodbenici odobri dostop do pravic za izvajanje kakršnih koli neposrednih dejavnosti sodelovanja. Take pravice do dostopa se odobrijo brezplačno.

               (b)

               Razen če se pogodbenici izrecno ne dogovorita drugače, se za avtorske pravice in povezane pravice pogodbenic uporabljajo naslednja pravila:

                           1.

                           Če pogodbenica objavi znanstvene in tehnične podatke, informacije ali rezultate, ki izhajajo iz dejavnosti sodelovanja na podlagi tega sporazuma ali so povezani z njimi, v revijah, člankih, poročilih, knjigah ali v drugih oblikah, vključno z video posnetki in programsko opremo, se pogodbenica po svojih najboljših močeh potrudi, da za drugo pogodbenico pridobi neizključne, nepreklicne in brezplačne licence v vseh državah, kjer je na voljo zaščita avtorskih pravic, za prevajanje, kopiranje, prirejanje, prenašanje in javno razširjanje takih del.

                           2.

                           Vsi javno distribuirani izvodi avtorskega dela na podlagi določb odstavka (b)(1) navajajo ime(-na) avtorja(-ev) dela, razen če avtor(-ji) izrecno ne odkloni(-jo) objave svojega imena. Na izvodih mora biti tudi jasno razvidna skupna podpora pogodbenic.

               (c)

               Razen če se pogodbenici izrecno ne dogovorita drugače, se za nerazkrite informacije pogodbenic uporabljajo naslednja pravila:

                           1.

                           Pri sporočanju informacij, potrebnih za izvajanje neposrednih dejavnosti sodelovanja, vsaka pogodbenica drugi pogodbenici opredeli informacije, za katere želi, da ostanejo nerazkrite.

                           2.

                           Pogodbenica, ki prejme informacije, lahko na lastno odgovornost posreduje nerazkrite informacije svojim agencijam ali osebam, zaposlenim v teh agencijah, za posebne namene izvajanja tega sporazuma.

                           3.

                           S predhodnim pisnim soglasjem pogodbenice, ki zagotovi nerazkrite informacije, lahko druga pogodbenica te nerazkrite informacije razširja širše, kot je sicer dovoljeno v odstavku (c)(2). Pogodbenici sodelujeta pri oblikovanju postopkov za zahtevo in pridobitev predhodnega pisnega soglasja za širšo distribucijo, vsaka od njiju pa izda tako dovoljenje v okviru, ki ga dovoljujejo njeni zakoni in predpisi.

                           4.

                           Informacije s seminarjev in sestankov ter informacije, ki izhajajo iz nalog osebja in uporabe zmogljivosti, pripravljenih na podlagi tega sporazuma, ostanejo zaupne, če pošiljatelj teh informacij v času sporočanja zaprosi prejemnika, da obvaruje njihov zaupen ali privilegiran značaj v skladu z odstavkom (c)(1).

                           5.

                           Če pogodbenica ugotovi, da ne bo mogla izpolnjevati omejitev in pogojev razširjanja iz člena 2(c), ali če utemeljeno pričakuje, da jih ne bo mogla izpolnjevati, o tem nemudoma obvesti drugo pogodbenico. Pogodbenici se nato posvetujeta o določitvi primernega poteka dejavnosti.

         3.   PRAVICE INTELEKTUALNE LASTNINE PRAVNIH SUBJEKTOV POGODBENIC V POSREDNIH DEJAVNOSTIH SODELOVANJA

               (a)

               Vsaka pogodbenica zagotovi, da so pravice intelektualne lastnine pravnih subjektov ene pogodbenice, ki sodelujejo v raziskovalnih in razvojnih programih, ki jih vodi druga pogodbenica, ter povezane pravice in obveznosti, ki izhajajo iz takega sodelovanja, v skladu z ustreznimi zakoni in predpisi ter mednarodnimi konvencijami, vključno s Sporazumom o trgovinskih vidikih pravic intelektualne lastnine, Prilogo 1C k Marakeškemu sporazumu o ustanovitvi Svetovne trgovinske organizacije ter s Pariškim aktom Bernske konvencije za varstvo književnih in umetniških del z dne 24. julija 1971 in Stockholmskim aktom Pariške konvencije za varstvo industrijske lastnine z dne 14. julija 1967.

               (b)

               Vsaka pogodbenica zagotovi, da imajo na podlagi njenih veljavnih zakonov in predpisov pravni subjekti pogodbenice, ki sodelujejo v raziskovalnih in razvojnih programih, ki jih vodi druga pogodbenica, enake pravice in obveznosti v zvezi z intelektualno lastnino, kot jih imajo pravni subjekti druge pogodbenice v isti posredni dejavnosti sodelovanja.


title: Sklep Komisije z dne 20. maja 1998 o ustanovitvi Odborov sektorskega dialoga med socialnimi partnerji na evropski ravni (notificirano pod dokument ar no številko B(1998) 2334) (Besedilo se nanaša na EGP) (98/500/ES)

text:
Pomembno pravno obvestilo

|

31998D0500

Uradni list L 225 , 12/08/1998 str. 0027 - 0028

		Sklep Komisijez dne 20. maja 1998o ustanovitvi Odborov sektorskega dialoga med socialnimi partnerji na evropski ravni(notificirano pod dokumentarno številko K(1998) 2334)(Besedilo se nanaša na EGP)(98/500/ES)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ker člen 118(b) Pogodbe določa, da si mora Komisija prizadevati za razvoj dialoga med socialnimi partnerji na evropski ravni, ki lahko pripelje do pogodbene ureditve odnosov, če je po mnenju partnerjev zaželena;ker točka 12 Listine Skupnosti o temeljnih pravicah delavcev določa, da morajo imeti delodajalci ali delodajalske organizacije na eni strani in organizacije delavcev na drugi strani pravico, da se pod pogoji, določenimi v nacionalni zakonodaji in praksi, pogajajo in sklepajo kolektivne pogodbe. Dialog, ki se bo razvil med obema stranema na evropski ravni, lahko pripelje do pogodbene ureditve odnosov, zlasti na ravni poklicev in na sektorski ravni, če so po mnenju partnerjev zaželeni;ker so kot odgovor na sporočilo z dne 18. septembra 1996 v zvezi z razvojem socialnega dialoga na ravni Skupnosti [1] vse vpletene strani odločno podprle predlog Komisije, da se okrepi sektorski socialni dialog;ker je Evropski parlament odgovoril na to sporočilo Komisije z Resolucijo z dne 18. julija 1997 [2], v kateri je opozoril, da je treba sektorskemu dialogu dati poseben pomen, saj je v njegovem okviru mogoče najbolje oceniti vpliv regulacije in/ali deregulacije na zaposlenost v gospodarskih sektorjih;ker je Ekonomsko-socialni odbor odgovoril na to sporočilo Komisije z mnenjem z dne 29. januarja 1997 [3], v katerem ugotavlja, da mora biti sektorski dialog stvaren, učinkovit in pravilno usmerjen;ker stanje v različnih državah članicah jasno kaže potrebo po dejavnem sodelovanju socialnih partnerjev v razpravah o zboljšanju življenjskih in delovnih razmer v njihovem sektorju; ker je odbor za sektorski dialog pri Komisiji najprimernejši način za zagotovitev takega sodelovanja, tako da se na ravni Skupnosti oblikuje reprezentativni forum, v katerem so zastopani socialno-ekonomski interesi;ker si mora Komisija prizadevati zagotoviti, da članstvo in dejavnosti odborov sektorskega dialoga prispevajo k spodbujanju enakopravnosti žensk in moških;ker se sedanji skupni odbori nadomestijo z odbori sektorskega dialoga; ker je torej treba razveljaviti sklepe o ustanovitvi teh odborov,SKLENILA:Člen 1Odbori sektorskega dialoga (v nadaljnjem besedilu "Odbori") se ustanovijo v tistih sektorjih, v katerih socialni partnerji skupaj zahtevajo sodelovanje na evropski ravni in v katerih organizacije, ki zastopajo socialne partnerje, izpolnjujejo naslednja merila:(a) so povezane z določenimi sektorji ali kategorijami in organizirane na evropski ravni;(b) sestavljajo jih organizacije, ki so same integralen in priznan del struktur socialnih partnerjev v državah članicah in lahko sklepajo sporazume ter zastopajo več držav članic;(c) so ustrezno organizirane, da lahko zagotovijo učinkovito sodelovanje v delu odborov.Člen 2Glede na sektor dejavnosti, za katerega je ustanovljen, mora vsak Odbor(a) biti vprašan za mnenje o razvoju na ravni Skupnosti, ki ima socialne posledice; in(b) razvijati in spodbujati socialni dialog na sektorski ravni.Člen 3Na sestankih vsakega od odborov sodeluje skupaj največ 40 predstavnikov socialnih partnerjev, pri čemer sta delegaciji predstavnikov delodajalcev in delavcev enako številčni.Člen 4Predstavnike na sestanke odborov povabi Komisija na predlog organizacij socialnih partnerjev, ki so vložile zahtevo iz člena 1.Člen 51. Vsak odbor pripravi lasten poslovnik v sodelovanju s Komisijo.2. Odboru predseduje predstavnik delegacije delodajalcev ali delavcev ali, na skupno zahtevo obeh delegacij, predstavnik Komisije.3. Odbor se sestane vsaj enkrat letno. Dnevnice in potne stroške za vsak sestanek dobi največ 30 predstavnikov socialnih partnerjev.4. Komisija redno pregleduje delovanje odborov in opravljanje njihovih dejavnosti v različnih sektorjih, pri čemer se posvetuje s socialnimi partnerji.Člen 6Če Komisija obvesti odbor, da je predmet razprave zaupna zadeva, so člani odbora, ne glede na člen 214 Pogodbe, zavezani, da ne razkrijejo nobenega podatka, pridobljenega na sestankih odbora ali sekretariata.Člen 71. Odbori sektorskega dialoga nadomestijo sedanje skupne odbore, in sicer:(a) Skupni odbor za pomorski promet, ustanovljen s Sklepom Komisije 87/467/EGS [4];(b) Skupni odbor za civilni letalski promet, ustanovljen s Sklepom Komisije 90/449/EGS [5];(c) Skupni odbor za rečno plovbo, ustanovljen s Sklepom Komisije 80/991/EGS [6];(d) Skupni odbor za cestni promet, ustanovljen s Sklepom Komisije 85/516/EGS [7];(e) Skupni odbor za železnice, ustanovljen s Sklepom Komisije 85/13/EGS [8];(f) Skupni odbor za telekomunikacijske storitve, ustanovljen s Sklepom Komisije 90/450/EGS [9];(g) Skupni odbor za socialne probleme delavcev v kmetijstvu, ustanovljen s Sklepom Komisije 74/442/EGS [10];(h) Skupni odbor za socialne probleme v morskem ribištvu, ustanovljen s Sklepom Komisije 74/441/EGS [11];(i) Skupni odbor za poštne storitve, ustanovljen s Sklepom Komisije 94/595/EGS [12].Odbori, ustanovljeni z navedenimi sklepi, opravljajo funkcijo, dokler ne začnejo delovati Odbori sektorskega dialoga, ustanovljeni s tem sklepom, nikakor pa po 31. decembru 1998.2. Ob upoštevanju člena 1 Odbor za sektorski dialog nadomesti tudi druge neformalne delovne skupine, s pomočjo katerih je Komisija do sedaj spodbujala socialni dialog v sektorjih, ki niso bili vključeni v sklep Komisije o ustanovitvi skupnega odbora.3. Sklepi iz točk (a) do (i) odstavka 1 se s 1. januarjem 1999 razveljavijo.V Bruslju, 20. maja 1998Za KomisijoPádraig FlynnČlan Komisije[1] KOM(96) 448 dokončno.[2] UL C 286, 22.9.1997, str. 338.[3] UL C 89, 19.3.1997, str. 27.[4] UL L 253, 4.9.1987, str. 20.[5] UL L 230, 24.8.1990, str. 22.[6] UL L 297, 6.11.1980, str. 28.[7] UL L 317, 28.11.1985, str. 33.[8] UL L 8, 10.1.1985, str. 26.[9] UL L 230, 24.8.1990, str. 25.[10] UL L 243, 5.9.1974, str. 22.[11] UL L 243, 5.9.1974, str. 19.[12] UL L 225, 31.8.1994, str. 31.--------------------------------------------------


title: Sklep Sveta (EU) 2016/1022 z dne 17. junija 2016 o razveljavitvi Sklepa 2010/401/EU o obstoju čezmernega primanjkljaja na Cipru

text:
               24.6.2016

               SL

               Uradni list Evropske unije

               L 166/14

         SKLEP SVETA (EU) 2016/1022
   z dne 17. junija 2016
   o razveljavitvi Sklepa 2010/401/EU o obstoju čezmernega primanjkljaja na Cipru
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 126(12) Pogodbe,
   ob upoštevanju priporočila Evropske komisije,
   ob upoštevanju naslednjega:

               (1)

               V skladu s členom 126(6) Pogodbe o delovanju Evropske unije (PDEU) je Svet 13. julija 2010 s Sklepom Sveta 2010/401/EU (1) na podlagi priporočila Komisije sklenil, da na Cipru obstaja čezmerni primanjkljaj. Svet je ugotovil, da je po podatkih, ki so jih aprila 2010 sporočili ciprski organi, javnofinančni primanjkljaj Cipra v letu 2009 dosegel 6,1 % BDP in tako presegel referenčno vrednost 3 % BDP iz Pogodbe. Načrtovani bruto javni dolg naj bi leta 2010 dosegel 62 % BDP, kar je nad referenčno vrednostjo 60 % BDP iz Pogodbe.

               (2)

               Svet je 13. julija 2010 v skladu s členom 126(7) PDEU in členom 3(4) Uredbe Sveta (ES) št. 1467/97 (2) na podlagi priporočila Komisije na Ciper naslovil priporočilo, z namenom, da se stanje čezmernega primanjkljaja do leta 2012 odpravi. To priporočilo Sveta je bilo objavljeno.

               (3)

               Komisija je 27. januarja 2011 na podlagi takrat razpoložljivih podatkov sklenila, da je Ciper sprejel ukrepe, ki predstavljajo primeren napredek pri ustreznem zmanjševanju čezmernega primanjkljaja v roku, ki ga je določil Svet. 11. januarja 2012 je Komisija ponovno potrdila, da je Ciper sprejel učinkovite ukrepe za pravočasno in vzdržno zmanjšanje čezmernega primanjkljaja.

               (4)

               Ciprski organi so zaprosili za finančno pomoč Unije, držav članic, katerih valuta je euro, in Mednarodnega denarnega sklada (MDS), da bi podprli ponovno vzpostavitev trajnostne rasti ciprskega gospodarstva. Svet je 25. aprila 2013 sprejel Sklep 2013/236/EU (3), naslovljen na Ciper, o posebnih ukrepih za ponovno vzpostavitev finančne stabilnosti in trajnostne rasti. Hkrati se je Cipru dodelila finančna pomoč iz Evropskega mehanizma za stabilnost (EMS). V tem okviru so 26. aprila 2013 ciprski organi in Komisija, ki je nastopala v imenu EMS, podpisali memorandum o soglasju o posebnem gospodarskopolitičnem pogojevanju.

               (5)

               Svet je 16. maja 2013 v skladu s členom 3(5) Uredbe (ES) št. 1467/97 sklenil, da je Ciper sprejel učinkovite ukrepe, vendar je po sprejetju priporočila Sveta z dne 13. julija 2010 prišlo do nepričakovanih neugodnih gospodarskih dogodkov z večjimi negativnimi posledicami za javne finance. Zato je Svet na podlagi priporočila Komisije sklenil, da so bili izpolnjeni pogoji iz člena 3(5) Uredbe (ES) št. 1467/97, in na podlagi člena 126(7) PDEU sprejel novo priporočilo, naslovljeno na Ciper, z namenom, da se stanje čezmernega primanjkljaja odpravi do leta 2016.

               (6)

               Komisija je 6. septembra 2013 sklenila, da je Ciper sprejel učinkovite ukrepe za ustrezno zmanjšanje čezmernega primanjkljaja do leta 2016, kot je priporočil Svet 16. maja 2013.

               (7)

               V skladu s členom 10(2)(a) Uredbe (EU) št. 472/2013 Evropskega parlamenta in Sveta (4) je bil Ciper opravičen zahteve ločene predložitve poročil v okviru postopka v zvezi s čezmernim primanjkljajem in je namesto tega poročal v okviru svojega programa za makroekonomsko prilagoditev.

               (8)

               Ciper je marca 2016 zaključil triletni program za makroekonomsko prilagoditev, ki je vključeval izvajanje ambicioznega programa reform in prispeval k zagotavljanju finančne stabilnosti, izboljšanju javnih financ in ponovni vzpostavitvi trajnostne gospodarske rasti.

               (9)

               V skladu s členom 4 Protokola (št. 12) o postopku v zvezi s čezmernim primanjkljajem, ki je priloga k Pogodbi o Evropski uniji in PDEU, Komisija zagotovi podatke za izvajanje postopka. Države članice morajo v okviru uporabe tega protokola v skladu s členom 3 Uredbe Sveta (ES) št. 479/2009 (5) dvakrat na leto sporočiti podatke o javnofinančnih primanjkljajih in dolgu ter drugih povezanih spremenljivkah, in sicer pred 1. aprilom in 1. oktobrom.

               (10)

               Svet na podlagi sporočenih podatkov sprejme sklep o razveljavitvi sklepa o obstoju čezmernega primanjkljaja. Poleg tega se sklep o obstoju čezmernega primanjkljaja razveljavi le, če primanjkljaj po napovedih Komisije v obdobju, ki ga zajemajo napovedi, ne bo presegel referenčne vrednosti 3 % BDP (6) iz Pogodbe.

               (11)

               Na podlagi podatkov, ki jih je predložila Komisija (Eurostat) v skladu s členom 14 Uredbe (ES) št. 479/2009, po uradnem obvestilu, ki ga je Ciper poslal aprila 2016, ter na podlagi programa za stabilnost za leto 2016 in pomladanske napovedi Komisije iz leta 2016 je ugotovljeno naslednje:

                           —

                           javnofinančni primanjkljaj je v letu 2015 znašal 1 % BDP, kar pomeni, da se je primanjkljaj znižal pod referenčno vrednost 3 % BDP iz Pogodbe leto dni pred rokom, ki ga je določil Svet. To izboljšanje je posledica naporov za fiskalno konsolidacijo in postopnega zmanjševanja enkratnega učinka ukrepov za stabilizacijo finančnega sektorja na primanjkljaj iz leta 2014,

                           —

                           v programu za stabilnost za leto 2016, ki ga je ciprska vlada predložila 13. maja 2016, je načrtovan javnofinančni primanjkljaj v višini 0,4 % BDP v letu 2016 in v višini 0,5 % BDP v letu 2017. Glede na pomladansko napoved Komisije iz leta 2016 naj bi ob predpostavki nespremenjenih politik nominalni saldo znašal – 0,4 % BDP v letu 2016 in 0 % BDP v letu 2017. Primanjkljaj naj bi torej v obdobju, ki ga zajema napoved, ostal pod referenčno vrednostjo iz Pogodbe, ki znaša 3 % BDP,

                           —

                           Komisija ocenjuje, da se je strukturni saldo, to je javnofinančni saldo, prilagojen za gospodarski cikel in brez upoštevanja učinkov enkratnih in drugih začasnih ukrepov, v obdobju 2013–2015 izboljšal za 6,6 % BDP,

                           —

                           bruto javnofinančni dolg kot odstotek BDP se je v letu 2015 s 102,5 %, kolikor je znašal leta 2013, povečal na 108,9 % zaradi javne podpore, dodeljene finančnemu sektorju, in skrčenja nominalnega BDP. V skladu s pomladansko napovedjo Komisije iz leta 2016 naj bi bruto javnofinančni dolg v letu 2016 ostal stabilen, v letu 2017 pa naj bi se zmanjšal na 105,4 % BDP, predvsem zaradi povečanja nominalnega BDP.

               (12)

               Od leta 2016, to je od leta po ustreznem zmanjšanju čezmernega primanjkljaja, velja za Ciper preventivni del Pakta za stabilnost in rast, zato bi moral zagotoviti izpolnjevanje njegovega srednjeročnega proračunskega cilja, vključno s spoštovanjem referenčne vrednosti za odhodke, ter doseganje zadostnega napredka pri izpolnjevanju merila glede dolga v skladu s členom 2(1)(a) Uredbe (ES) št. 1467/97. V tem okviru se zdi, da bo Ciper v letu 2016 izpolnjeval svoj srednjeročni cilj, medtem ko naj bi v letu 2017 prišlo do določenega odklona. Po napovedih naj bi se strukturni saldo Cipra poslabšal bolj, kot dovoljujejo prehodne določbe glede dolga. V letu 2017 bodo potrebni dodatni ukrepi.

               (13)

               V skladu s členom 126(12) PDEU se sklep Sveta o obstoju čezmernega primanjkljaja razveljavi, če se je čezmerni primanjkljaj v zadevni državi članici po mnenju Sveta ustrezno zmanjšal.

               (14)

               Po mnenju Sveta se je čezmerni primanjkljaj na Cipru ustrezno zmanjšal, zato bi bilo treba Sklep 2010/401/EU razveljaviti –

         SPREJEL NASLEDNJI SKLEP:
   Člen 1
   Iz celovite ocene sledi, da se je čezmerni primanjkljaj na Cipru ustrezno zmanjšal.
   Člen 2
   Sklep 2010/401/EU se razveljavi.
   Člen 3
   Ta sklep je naslovljen na Republiko Ciper.

      V Luxembourgu, 17. junija 2016

            Za Svet

            Predsednik

         J.R.V.A. DIJSSELBLOEM

      (1)  Sklep Sveta 2010/401/EU z dne 13. julija 2010 o obstoju čezmernega primanjkljaja na Cipru (UL L 186, 20.7.2010, str. 30).

      (2)  Uredba Sveta (ES) št. 1467/97 z dne 7. julija 1997 o pospešitvi in razjasnitvi izvajanja postopka v zvezi s čezmernim primanjkljajem (UL L 209, 2.8.1997, str. 6).

      (3)  Sklep Sveta 2013/236/EU z dne 25. aprila 2013, naslovljen na Ciper, o posebnih ukrepih za ponovno vzpostavitev finančne stabilnosti in trajnostne rasti (UL L 141, 28.5.2013, str. 32).

      (4)  Uredba (EU) št. 472/2013 Evropskega parlamenta in Sveta z dne 21. maja 2013 o okrepitvi gospodarskega in proračunskega nadzora v državah članicah euroobmočja, ki so jih prizadele ali jim grozijo resne težave v zvezi z njihovo finančno stabilnostjo (UL L 140, 27.5.2013, str. 1).

      (5)  Uredba Sveta (ES) št. 479/2009 z dne 25. maja 2009 o uporabi Protokola o postopku v zvezi s čezmernim primanjkljajem, ki je priloga k Pogodbi o ustanovitvi Evropske skupnosti (UL L 145, 10.6.2009, str. 1).

      (6)  V skladu z dokumentom „Posebnosti izvajanja Pakta za stabilnost in rast ter smernice za obliko in vsebino programov stabilnosti in konvergenčnih programov“ z dne 3. septembra 2012. Glej: http://ec.europa.eu/economy_finance/economic_governance/sgp/pdf/coc/code_of_conduct_en.pdf.


title: Sklep Sveta 2010/694/SZVP z dne 17. novembra 2010 o začasnem sprejemu določenih Palestincev s strani držav članic Evropske unije

text:
               19.11.2010

               SL

               Uradni list Evropske unije

               L 303/13

         SKLEP SVETA 2010/694/SZVP
   z dne 17. novembra 2010
   o začasnem sprejemu določenih Palestincev s strani držav članic Evropske unije
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 27. oktobra 2009 sprejel Skupno stališče 2009/787/SZVP o začasnem sprejemu določenih Palestincev s strani držav članic Evropske unije (1), ki je določilo podaljšanje veljavnosti njihovih nacionalnih dovoljenj za vstop in bivanje na ozemlju držav članic iz Skupnega stališča 2002/400/SZVP z dne 21. maja 2002 o začasnem sprejemu nekaterih Palestincev v države članice Evropske unije (2) za nadaljnje obdobje 12 mesecev.

               (2)

               Na podlagi ocene uporabe Skupnega stališča 2002/400/SZVP Svet meni, da je primerno podaljšati veljavnost teh dovoljenj za obdobje nadaljnjih 12 mesecev –

         SPREJEL NASLEDNJI SKLEP:
   Člen 1
   Države članice iz člena 2 Skupnega stališča 2002/400/SZVP podaljšajo veljavnost nacionalnih dovoljenj za vstop in bivanje, izdanih na podlagi člena 3 navedenega skupnega stališča, za obdobje nadaljnjih 12 mesecev.
   Člen 2
   Svet oceni uporabo Skupnega stališča 2002/400/SZVP v roku 6 mesecev od sprejetja tega sklepa.
   Člen 3
   Ta sklep začne veljati z dnem sprejetja.

      V Bruslju, 17. novembra 2010

            Za Svet

            Predsednik

         D. REYNDERS

      (1)  UL L 281, 28.10.2009, str. 6.

      (2)  UL L 138, 28.5.2002, str. 33.


title: 2011/567/EU: Sklep Evropskega parlamenta z dne 10. maja 2011 o zaključku poslovnih knjig Prevajalskega centra za organe Evropske unije za proračunsko leto 2009

text:
               27.9.2011

               SL

               Uradni list Evropske unije

               L 250/129

         SKLEP EVROPSKEGA PARLAMENTA
   z dne 10. maja 2011
   o zaključku poslovnih knjig Prevajalskega centra za organe Evropske unije za proračunsko leto 2009
   (2011/567/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Prevajalskega centra za organe Evropske unije za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Prevajalskega centra za organe Evropske unije za proračunsko leto 2009, skupaj z odgovori Centra (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

               —

               ob upoštevanju Uredbe Sveta (ES) št. 2965/94 z dne 28. novembra 1994 o ustanovitvi Prevajalskega centra za organe Evropske unije (3), in zlasti člena 14 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor (A7-0119/2011),

               1.

               odobri zaključek poslovnih knjig Prevajalskega centra za organe Evropske unije za proračunsko leto 2009;

               2.

               naroča svojemu predsedniku, naj ta sklep posreduje direktorici Prevajalskega centra za organe Evropske unije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 119.

      (2)  UL L 248, 16.9.2002, str. 1.

      (3)  UL L 314, 7.12.1994, str. 1.

      (4)  UL L 357, 31.12.2002, str. 72.


title: Sklep Sveta z dne 21. oktobra 2010 o imenovanju članov in nadomestnih članov Svetovalnega odbora za koordinacijo sistemov socialne varnosti

text:
               27.10.2010

               SL

               Uradni list Evropske unije

               C 290/5

         SKLEP SVETA
   z dne 21. oktobra 2010
   o imenovanju članov in nadomestnih članov Svetovalnega odbora za koordinacijo sistemov socialne varnosti
   2010/C 290/02
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (1) in zlasti člena 75 Uredbe,
   ob upoštevanju seznamov kandidatov, ki so jih Svetu predložile vlade držav članic,
   ob upoštevanju naslednjega:

               (1)

               Z Uredbo (ES) št. 883/2004 je bil ustanovljen Svetovalni odbor za koordinacijo sistemov socialne varnosti.

               (2)

               Uredba (ES) št. 883/2004, s katero je bil ustanovljen Svetovalni odbor za koordinacijo sistemov socialne varnosti, mandata njegovih članov in nadomestnih članov ne določa. Svet bi zato moral v sklepu o imenovanju članov in nadomestnih članov določiti njihov mandat. Da bi preprečili nepotrebno upravno obremenitev, bi moral biti ta mandat dovolj dolg, pri čemer bi bilo treba tudi upoštevati, da se tovrstni svetovalni odbori običajno sestanejo le enkrat ali dvakrat letno. Prepogostemu podaljševanju članstva celotnega odbora bi se izognili s petletnim mandatom –

         SPREJEL NASLEDNJI SKLEP:
   Člen 1
   Za člane in nadomestne člane Svetovalnega odbora za koordinacijo sistemov socialne varnosti se za obdobje od 20. oktobra 2010 do 19. oktobra 2015 imenujejo:
   I.   PREDSTAVNIKI VLAD

               Država

               Člani

               Nadomestni člani

               Belgija

               Keyina MPEYE

               Alix GEYSELS

               Bolgarija

               Dobrinka BONEVA

               Eva TOSHEVA

               Češka republika

               Jiří BAUER

               Gabriela PIKOROVÁ

               Danska

               Vibeke DALBRO

               Karin MØHL LARSEN

               Nemčija

               Helmut WEBER

               Matthias HAUSCHILD

               Estonija

               Evelyn HALLIKA

               Inga PRONINA

               Irska

               Grčija

               Anna RIZOU

               Ioanna BOUZALAKOU

               Španija

               Marta Lucía VIVES CABALLERO

               Ainhoa LÓPEZ DE GOICOECHEA URZAINQUI

               Francija

               Christiane LABALME

               Jean-Claude FILLON

               Italija

               Ciper

               Nicolas ARTEMIS

               Andreas KYRIAKIDES

               Latvija

               Jana MUIŽNIECE

               Reinis JOKSTS

               Litva

               Mariana ŽIUKIENĖ

               Romalda BARANAUSKIENĖ

               Luksemburg

               Claude EWEN

               Romain EWERT

               Madžarska

               Malta

               Nizozemska

               Avstrija

               Manfred PÖLTL

               Heinz WITTMANN

               Poljska

               Grażyna SYPNIEWSKA

               Elżbieta TOMASZEWSKA

               Portugalska

               José Nuno RANGEL CID PROENÇA

               Elisabete Maria SOUSA SILVEIRA

               Romunija

               Adriana STOINEA

               Raluca LUCHIAN

               Slovenija

               Alenka ŽAGAR

               Zvezdana VEBER-HARTMAN

               Slovaška

               Jaroslav KOVÁČ

               Etela KISSOVÁ

               Finska

               Carin LINDQVIST-VIRTANEN

               Pasi MUSTONEN

               Švedska

               Lena MALMBERG

               Gunnel VILÉN

               Združeno kraljestvo

               Fiona KILPATRICK

               Ute CHATTERJEE

   II.   PREDSTAVNIKI ORGANIZACIJ DELAVCEV

               Država

               Člani

               Nadomestni člani

               Belgija

               Koen MEESTERS

               Estelle CEULEMANS

               Bolgarija

               Assia GONEVA

               Velichka MIKOVA

               Češka republika

               Jaroslava BAUEROVÁ

               Helena ČORNEJOVÁ

               Danska

               Michael JACOBSEN

               Christian SØLYST

               Nemčija

               Robert NAZAREK

               Max EPPELEIN

               Estonija

               Kaja TOOMSALU

               Margo KIKAS

               Irska

               Grčija

               Španija

               Carlos BRAVO FERNÁNDEZ

               Ana María CORRAL JUAN

               Francija

               Pierre Yves CHANU

               Abdou ALI MOHAMED

               Italija

               Ciper

               Nicos GREGORIOU

               Nicos EPISTITHIOU

               Latvija

               Irīna HOMKO

               Natalja MICKEVIČA

               Litva

               Vydas PUSKEPALIS

               Ričardas GARUOLIS

               Luksemburg

               Eduardo DIAS

               Vincent JACQUET

               Madžarska

               Malta

               Nizozemska

               Avstrija

               Martina THOMASBERGER

               Dinah DJALINOUS-GLATZ

               Poljska

               Elżbieta TAMBORSKA

               Katarzyna SOSNOWSKA

               Portugalska

               Ana Cecília SENA SIMÕES

               Ana Paula BERNARDO

               Romunija

               Slovenija

               Goran LUKIČ

               Aljoša ČEČ

               Slovaška

               Mária SVOREŇOVÁ

               Zdena DVORANOVÁ

               Finska

               Jarmo PÄTÄRI

               Heli PUURA

               Švedska

               Ellen NYGREN

               Samuel ENGBLOM

               Združeno kraljestvo

               Richard EXELL

               Sean BAMFORD

   III.   PREDSTAVNIKI ORGANIZACIJ DELODAJALCEV

               Država

               Člani

               Nadomestni člani

               Belgija

               Monica DE JONGHE

               Hilde THYS

               Bolgarija

               Rumen RADEV

               Teodor DECHEV

               Češka republika

               Luděk MAZUCH

               Jiří SVOBODA

               Danska

               Flemming DREESEN

               Henning GADE

               Nemčija

               Angela SCHNEIDER-BODIEN

               Susanne LEXA

               Estonija

               Victoria METS

               Katrin TRUVE

               Irska

               Grčija

               Španija

               Pilar IGLESIAS VALCARCE

               Roberto SUÁREZ SANTOS

               Francija

               Italija

               Ciper

               Lena PANAYIOTOU

               Emilios MICHAEL

               Latvija

               Anita LĪCE

               Dace ŠAITERE

               Litva

               Danukas ARLAUSKAS

               Dovilė BAŠKYTĖ

               Luksemburg

               Madžarska

               Malta

               Nizozemska

               Avstrija

               Ruth TAUDES

               Ruth LIST

               Poljska

               Ms Małgorzata RUSEWICZ

               Mr Zbigniew ŻUREK

               Portugalska

               Cristina NAGY MORAIS

               Nuno BERNARDO

               Romunija

               Slovenija

               Tomaž BERNIK

               Maja SKORUPAN

               Slovaška

               Jozef ORGONÁŠ

               Milan CHÚPEK

               Finska

               Johan ÅSTRÖM

               Mikko RÄSÄNEN

               Švedska

               Sofia BERGSTRÖM

               Catharina BÄCK

               Združeno kraljestvo

               Neil CARBERRY

               Ben DIGBY

         Člen 2
   Svet bo še neimenovane člane in nadomestne člane imenoval na kasnejši datum.
   Člen 3
   Ta sklep začne veljati z dnem sprejetja.

      V Luxembourgu, 21. oktobra 2010

            Za Svet

            Predsednica

         J. MILQUET

      (1)  UL L 166, 30.4.2004, str. 1.


title: 2014/33/EU: Sklep Evropske centralne banke z dne 30. avgusta 2013 o vplačilu kapitala Evropske centralne banke s strani nacionalnih centralnih bank zunaj euroobmočja (ECB/2013/31)

text:
               21.1.2014

               SL

               Uradni list Evropske unije

               L 16/63

      SKLEP EVROPSKE CENTRALNE BANKE

   z dne 30. avgusta 2013
   o vplačilu kapitala Evropske centralne banke s strani nacionalnih centralnih bank zunaj euroobmočja
   (ECB/2013/31)
   (2014/33/EU)
   RAZŠIRJENI SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 47 Statuta,
   ob upoštevanju naslednjega:

               (1)

               Člen 47 Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) določa, da nacionalnim centralnim bankam držav članic z odstopanjem (v nadaljnjem besedilu: NCB zunaj euroobmočja) ni treba vplačati svojega vpisanega kapitala, razen če Razširjeni svet z večino, ki predstavlja vsaj dve tretjini vpisanega kapitala Evropske centralne banke (ECB) in vsaj polovico delničarjev, ne odloči, da mora biti vplačan minimalni odstotek kot prispevek za stroške poslovanja ECB.

               (2)

               Člen 1 Sklepa ECB/2013/20 z dne 21. junija 2013 o vplačilu kapitala Evropske centralne banke s strani nacionalnih centralnih bank zunaj euroobmočja (1) določa, da vsaka NCB zunaj euroobmočja vplača 3,75 % svojega deleža v vpisanem kapitalu ECB z učinkom od 1. julija 2013.

               (3)

               Sklep ECB/2013/28 z dne 29. avgusta 2013 o odstotnih deležih nacionalnih centralnih bank v ključu za vpis kapitala Evropske centralne banke (2) določa uskladitev ključa za vpis kapitala ECB (v nadaljnjem besedilu: kapitalski ključ) v skladu s členom 29.3 Statuta ESCB in z učinkom od 1. januarja 2014 uvaja nove ponderje, ki so določeni za vsako NCB v spremenjenem kapitalskem ključu (v nadaljnjem besedilu: ponderji v kapitalskem ključu).

               (4)

               Vpisani kapital ECB bo od 1. januarja 2014 znašal 10 825 007 069,61 EUR.

               (5)

               Zaradi spremenjenega kapitalskega ključa je treba sprejeti nov sklep ECB, ki bo razveljavil Sklep ECB/2013/20 z učinkom od 1. januarja 2014 in določil odstotek vpisanega kapitala ECB, ki so ga z učinkom od 1. januarja 2014 obvezane vplačati NCB zunaj euroobmočja –

         SPREJEL NASLEDNJI SKLEP:
   Člen 1
   Višina in oblika vpisanega in vplačanega kapitala
   Vsaka NCB zunaj euroobmočja z učinkom od 1. januarja 2014 vplača 3,75 % svojega deleža v vpisanem kapitalu ECB. Ob upoštevanju novih ponderjev v kapitalskem ključu, določenih v členu 2 Sklepa ECB/2013/28, ima vsaka NCB zunaj euroobmočja skupni vpisani in vplačani kapital v znesku, ki je prikazan poleg njenega imena v spodnji tabeli:

               (v EUR)

               NCB zunaj euroobmočja

               Vpisani kapital na 1. januar 2014

               Vplačani kapital na 1. januar 2014

               Българска народна банка
               (Bolgarska narodna banka)

               92 986 810,73

               3 487 005,40

               Česká národní banka

               174 011 988,64

               6 525 449,57

               Danmarks Nationalbank

               161 000 330,15

               6 037 512,38

               Hrvatska narodna banka

               65 199 017,58

               2 444 963,16

               Lietuvos bankas

               44 728 929,21

               1 677 334,85

               Magyar Nemzeti Bank

               149 363 447,55

               5 601 129,28

               Narodowy Bank Polski

               554 565 112,18

               20 796 191,71

               Banca Națională a României

               281 709 983,98

               10 564 124,40

               Sveriges riksbank

               246 041 585,69

               9 226 559,46

               Bank of England

               1 480 243 941,72

               55 509 147,81

         Člen 2
   Uskladitev vplačanega kapitala
   1.   Glede na to, da so vse NCB zunaj euroobmočja že vplačale 3,75 % svojih deležev v vpisanem kapitalu ECB, kot veljajo na 31. december 2013 po Sklepu ECB/2013/20, vsaka od njih bodisi prenese dodaten znesek na ECB bodisi od ECB prejme znesek nazaj, tako da se dosežejo zneski, prikazani v tretjem stolpcu tabele v členu 1.
   2.   Vsi prenosi na podlagi tega člena se opravijo v skladu s Sklepom ECB/2013/29 z dne 29. avgusta 2013 o določitvi pogojev za prenose kapitalskih deležev Evropske centralne banke med nacionalnimi centralnimi bankami in za uskladitev vplačanega kapitala (3).
   Člen 3
   Začetek veljavnosti in razveljavitev
   1.   Ta sklep začne veljati 1. januarja 2014.
   2.   Sklep ECB/2013/20 se razveljavi z učinkom od 1. januarja 2014.
   3.   Sklicevanja na Sklep ECB/2013/20 se razlagajo kot sklicevanja na ta sklep.

      V Frankfurtu na Majni, 30. avgusta 2013

            Predsednik ECB

         Mario DRAGHI

      (1)  UL L 187, 6.7.2013, str. 25.

      (2)  Glej stran 53 tega Uradnega lista.

      (3)  Glej stran 55 tega Uradnega lista.